Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 241

3. A vizsga értékelése A bábjáték gyakorlati vizsga értékelésének általános szempontjai: – bábmozgatás, – nyelvi kifejezőeszközök használata, – az animációval történő kifejezés ereje, hitelessége, – a bábmozgatás, a díszletek, kellékek használata és használatuk összhangja, – más művészeti ágban szerzett ismeretek alkalmazása, – együttműködés (páros vagy csoportos produkció esetén), koncentráció. 2006/62/II. szám A BÁBMOZGATÁS TANTÁRGY CÉLJA, FELADATA, SZAKMAI KÖVETELMÉNYEI Az alapfokú képzés célja, hogy lehetőséget biztosítson a tanulók számára tárgy-bábok és általában a holt anyag mozgás-mozgatás általi „életre keltésének”, valamint a tradicionális bábtechnikák működési elvén készíthető egyszerűbb kivitelezésű bábok mozgatásának tanulmányozására, továbbá a természetes mozgások (ember, állat, növények, természeti jelenségek) megfigyelés alapján történő utánzására, a mozgások stilizált vagy realista ábrázolására. A továbbképző célja és feladata ezen ismeretek elmélyítése, a technikai tudás tökéletesítése. A továbbképző évfolyamokon a tanulók érdeklődésük és képességeik szerint orientálódhatnak az előadó-művészet (bábszínészet) vagy a manuális tevékenységek (báb- és díszletkészítés, díszlettervezés) irányába, de mindkettő esetében alapvető a bábmozgatásban való jártasság. Követelmények az alapfok évfolyamainak elvégzése után A tanuló legyen képes – a tanári instrukciók mentén végzett munkára, – bemutatott és/vagy önállóan megtervezett mozdulatsor gyakorlás általi elsajátítására, reprodukálására, – egyszerű bábmozgatási technikák színpadi tartalomnak megfelelő alkalmazására, – az ismert bábtechnikák, illetve azok mozgatási elvének tudatos alkalmazására, – a megismert mozgatási technikák improvizáció során történő alkalmazására. Ismerje – a bábmozgatással kapcsolatos alapvető szakkifejezéseket, – az általuk használt bábu felépítését, alkotórészeinek elnevezését. Követelmények a továbbképző évfolyamainak elvégzése után A tanuló legyen képes (az előbbieken kívül) – az általuk készített bábu színpadi tartalomnak megfelelő mozgatására, – bonyolult mozgatási technikájú bábu működtetésére, – kifejező, karakternek megfelelő bábmozgatásra. Ismerje (az előbbieken kívül) – az egyes bábtechnikák használatára vonatkozó konvenciókat, azok alkalmazását, – az egyes bábtechnikák lehetséges színpadtechnikai alkalmazását. A BÁBMOZGATÁS TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes